Diari Oficial de la Generalitat Valenciana


Sumari del DOGV 4662, del 02-01-2004 (2003/13534)

ORDRE de 2 de gener de 2004, de la Conselleria d'Economia, Hisenda i Ocupació, per la qual es modifica l'annex del Reglament del Joc del Bingo, aprovat mitjançant el Decret 25/2003, de 25 de març, del Consell de la Generalitat.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2004/01/02/(1)/dof/vci/html**

### Dades del document

Número de DOGV
:   4662

Data del DOGV
:   02-01-2004

Secció del DOGV
:   I. DISPOSICIONS GENERALS

Número del document
:   2003/13473


Data del document
:   02-01-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * legislació
    * joc d'atzar
    * reglament administratiu
    * establiment de jocs

ORDRE de 2 de gener de 2004, de la Conselleria d'Economia, Hisenda i Ocupació, per la qual es modifica l'annex del Reglament del Joc del Bingo, aprovat mitjançant el Decret 25/2003, de 25 de març, del Consell de la Generalitat. [2003/S13793]
  
La Llei de Pressupostos de la Generalitat Valenciana per a l'exercici 2004 en l'article 39 modifica l'apartat dos de l'article 15 de la Llei 13/1997, de 23 de desembre, de la Generalitat Valenciana, disposant que amb efectes d'1 de gener de 2004 la taxa que grava els jocs de sort, envit o atzar s'exigirà, en la modalitat de gravamen sobre establiments distints de casino de joc, a raó del 25 per 100.
  
La norma mencionada comporta la modificació de l'annex del Reglament del Joc del Bingo, aprovat mitjançant el Decret 25/2003, de 25 de març, del Consell de la Generalitat, en allò que fa referència a la quantitat que s'ha de distribuir en cada partida, així com el percentatge que ha de fixar-se als distints premis que es concedixen en el joc del bingo.
  
Per tot això, i fent ús de l'autorització continguda en la disposició final primera del mencionat Decret 25/2003, de 25 de març, del Consell de la Generalitat, amb informe previ de la Comissió de Joc, en reunió del dia 15 de desembre de 2003,
  
ORDENE
  
Article únic
  
Es modifica el punt 1 de l'annex del Reglament del Joc del Bingo, aprovat mitjançant el Decret 25/2003, de 25 de març, del Consell de la Generalitat, que queda redactat de la forma següent:
  
1. La quantitat que s'ha de distribuir en cada partida es fixa en el 58,93 del valor facial de la totalitat dels cartons venuts en cada partida, que es durà a efecte de la forma següent:
  
Al premi de línia 7,00%
  
Al premi de bingo 49,18%
  
Al premi de bingo acumulat 1,00%
  
Al premi de prima 1,75%
  
DISPOSICIÓ TRANSITÒRIA
  
Els cartons expedits per la Conselleria d'Economia, Hisenda i Ocupació, les normes del dors dels quals queden modificades per l'entrada en vigor de la present ordre, seran vàlids i podran ser venuts fins a esgotar existències, encara que amb aplicació dels percentatges de premis establits en la present norma.
  
Les sales de bingo, mentre venguen cartons el dors dels quals no s'adeqüe als nous percentatges de tributs i premis, hauran d'informar del que disposa la present ordre, almenys, en lloc visible del Servici d'Admissió
  
Disposicions finals
  
Primera
  
S'autoritza la Comissió Tècnica del Joc per a dictar les instruccions necessàries per al compliment del que disposa la present ordre.
  
Segona
  
La present ordre entrarà en vigor el dia 2 de gener de 2004.
  
València, 2 de gener de 2004
  
El conseller d'Economia, Hisenda i Ocupació


Còpia Permalink ELI